

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXIX/2014**

**Dňa: 21. 02. 2014**

**K bodu programu:** č. 5

**Názov materiálu: Prerokovanie požiadaviek vedenia Materskej školy, Vsetínska 36, Stará Ľubovňa a dodatkov v súvislosti s rekonštrukciou materskej školy Vsetínska.**

**Materiál obsahuje**: Návrh uznesenia

Dôvodová správa

**Materiál predkladá: Mgr. Rudolf Žiak**

prednosta MsÚ

**Podpis: \_\_\_\_\_\_\_\_\_\_\_\_\_\_\_\_**

**Materiál vypracoval: Ing. arch. František Benko**

vedúci oddelenia výstavby, ÚR a ŽP

**Návrh uznesenia**

Mestské zastupiteľstvo v Starej Ľubovni po prerokovaní predloženého materiálu

**A. b e r i e n a  v e d o m i e**

návrh požiadaviek vedenia Materskej školy, Vsetínska 36, Stará Ľubovňa a dodatkov na akciu „Komplexná obnova MŠ Vsetínska“.

**B. s c h v a ľ u j e**

zaradenie uvedených požiadaviek a dodatkov do Rozvojového programu mesta, výstavby a údržby miestnych komunikácií na rok 2014 a ich finančné krytie z kapitálovej rezervy rozpočtu Mesta Stará Ľubovňa na r. 2014 vo výške 21 957,96 €.

**Dôvodová správa**

**k prerokovaniu požiadaviek vedenia Materskej školy, Vsetínska 36,**

**Stará Ľubovňa a dodatkov v súvislosti s rekonštrukciou materskej školy Vsetínska.**

1. **Chýbajúce položky v schválenej projektovej dokumentácii**

1.) Projektová dokumentácia riešila rekonštrukciu okapového chodníka s použitím pôvodnej dlažby (betónová dlažba 50x50x10 cm). Nakoľko pri úprave základov a rekonštrukcii spojovacích chodieb a pavilónov sa táto pôvodná betónová dlažba značne znehodnotila, ako aj ostatná demontovaná dlažba bola v zlom stave, ktorá sa už nedá použiť, navrhuje sa zabezpečiť novú betónovú dlažbu (50x50x8 cm) na zrealizovanie nového okapového chodníka o rozpočtovom náklade 1 933,75 € s DPH.

2.) Doplnenie keramickej dlažby v chodbičkách pri sociálnych zariadeniach pre deti v jednotlivých pavilónoch o celkovej výmere 32,5 m2 o rozpočtovom náklade 787,80 € s DPH. Táto dlažba nebola riešená v pôvodnej projektovej a rozpočtovej dokumentácii.

3.) Montáž a dodávka plastových okien 1800/900 m v počte 9 ks o rozpočtovom náklade 1 371,60 € s DPH. Tieto okná neboli zahrnuté do výkazu výmer pre verejné obstarávanie.

4.) Poplatok za skladovanie a demontáž azbestových dosiek oprávnenou osobou o náklade 2 789,89 € s DPH. Tieto položky bolo nutné zapracovať do rozpočtového nákladu stavby na základe stanoviska Okresného úradu, odboru starostlivosti o životné prostredie Stará Ľubovňa.

Spolu chýbajúce položky predstavujú 6 883,04 € s DPH.

1. **Plynová kotolňa – vonkajšia štuková omietka stien**

Projektová dokumentácia riešila fasádu objektu plynová kotolňa realizovať novým náterom stien s lokálnymi vyspravkami. Pri výmene a úprave okenných otvorov bolo zistené, že omietka fasády objektu kotolne je celkovo v zlom technickom stave – veľké percento plochy omietky je oduté a odpadáva. Z týchto dôvodov sa navrhuje realizovať v rámci rekonštrukcie nová vonkajšia štuková omietka s potiahnutím vonkajších stien sklotextilnou mriežkou o rozpočtom náklade 4 111,87 € s DPH.

1. **Vybudovanie sociálnych zariadení pre zamestnancov**

Riaditeľstvo materskej školy v súvislosti s rekonštrukciou materskej školy požiadalo o vybudovanie sociálnych zariadení pre dospelých zamestnancov v jednotlivých pavilónoch pri triedach na prízemí. Táto požiadavka nebola vznesená pri zabezpečovaní projektovej dokumentácie na tuto akciu.

V súčasnosti sa na prízemí ani v jednom pavilóne WC nenachádza, iba na poschodí, preto majú učitelia problém odísť od malých detí.

Rozpočtové náklady na zriadenie sociálnych zariadení pre dospelých:

Pavilón A 3 696,61 €

Pavilón B 3 696,61 €

Pavilón C 3 569,83 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spolu 10 963,05 € s DPH

1. **Rekonštrukcia a obnova chodníkov v areáli MŠ Vsetínska**

Riaditeľstvo materskej školy žiada v súvislosti s rekonštrukciou MŠ o rekonštrukcii a obnovou chodníkov v areáli materskej školy. Tieto chodníka boli už pred rekonštrukciou v dezolátnom stave a počas rekonštrukcie používaním ťažkých mechanizmov sa tento stav ešte zhoršil. Tieto 30 ročné chodníky by bolo vhodné rekonštruovať v rámci prebiehajúcej akcie pri celkovej úprave areálu školského dvora. Celková výmera návrhu rekonštrukcie chodníkov a spevnených plôch predstavuje 919,00 m2, kde finálna povrchová úprava sa navrhuje zámková dlažba sivá 20x10 cm, hrúbky 8 cm.

Rozpočtové náklady na túto rekonštrukciu predstavujú 37 578,76 € s DPH.

**Sumarizácia rozpočtových nákladov – naviac práce z vlastných zdrojov mesta:**

A. Chýbajúce položky v PD 6 883,04 €

B. Kotolňa – vonkajšia omietka 4 111,87 €

C. Sociálne zariadenia pre dospelých 10 963,05 €

D. Rekonštrukcia chodníkov a spevnených plôch 37 578,76 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spolu: 59 536,72 € s DPH

V Starej Ľubovni dňa 19.2.2014

Spracoval: Ing. arch. František Benko